عاشور حومادی ئه‌نداميگ له‌و شانده‌ ك سه‌ردان ئيران ئيران كردنه‌ ئه‌را(شه‌فه‌ق نيوز)وت: ١٤ كه‌سايه‌تی له‌ هووزه‌يل ئه‌نبار كووتايی وه‌ سه‌ردانه‌ فه‌رميه‌گه‌يان ئه‌را ئيران هاوردنه‌ وه‌ خاتر ريككه‌فتن ئاسايشی ئه‌را جه‌نگ دژ ريكخرياگ ترۆريستی داعش، ك له‌ی سه‌ردانه‌ چه‌ويان كه‌فته‌سه‌ شماره‌يگ له‌ وه‌رپرسه‌يل ئيرانی و ديد هه‌ردوگلا جوور يه‌ك بويه‌ له‌باوه‌ت روی وه‌ڕوی بوينه‌وه‌ی داعش و ئازادكردن شار و ناوچه‌يل ئه‌نبار.
حومادی هه‌ميش وت: شانده‌گه‌ له‌ی سه‌ردانه‌ داوای ده‌سميه‌تداين هووزه‌يل ئه‌نبار وه‌ چه‌ك و ته‌قه‌مه‌نی له‌ ئيران كردگه‌و لايه‌ن ئيرانييش ئاماده‌گی خوه‌ی نيشانداگه‌ ئه‌را پڕچه‌ككردن هووزه‌يل ئه‌نبار له‌ڕی حكومه‌ت ناوه‌نديه‌و وه‌خاتر له‌ناوبردن داعش.
ج . أ
